**Per Johan Harju** (s. 15. toukokuuta 1986 Ylitornion kunta, Ruotsi) on ruotsalainen entinen jääkiekkoilija. Hän oli pelipaikaltaan keskushyökkääjä, mutta Harju osasi pelata myös laidassa. Hän pelasi suurimman osan urastaan kotimaassaan Elitserienissä/SHL:ssä Luleå HF:n ja Brynäs IF:n joukkueissa, joissa Harju pelasi yhteensä 582 runkosarjaottelua tehopistein 164+129=293 ja 62 playoff-ottelua tehopistein 15+12=27. Hän toimi Luulajan kapteenina vuosina 2015–2017. Harju pelasi myös kymmenen NHL-ottelua Tampa Bay Lightningissa kaudella 2010–2011. Hän pelasi urallaan myös KHL:ssä, Tšekissä, Italiassa ja Suomessa. Harju voitti myös MM-pronssia vuosina 2009 ja 2010.

Ura
---

### Seuraura

#### Uran alku Luulajassa

Harju aloitti jääkiekkoilun kuusivuotiaana Övertorneå HF:ssä. Hän siirtyi 16-vuotiaana Luleå HF:n organisaatioon kaudeksi 2002–2003, jolloin Harju jakoi J18 Allsvenskanissa seitsemällä osumallaan joukkueensa sisäisen maalipörssin voiton Johan Karlssonin kanssa. Kauden 2003–2004 hän pelasi suurimmaksi osaksi seuran J20-joukkueessa, jonka sisäisen piste-, maali- ja syöttöpörssin Harju voitti tehoilla 14+12=26. Hän vahvisti myös Luulajan J18-joukkuetta. Harju oli pudotuspeleissä tehoilla 4+3=7 joukkueen paras maalintekijä ja hän jakoi sisäisen pistepörssin voiton lapsuudenystävänsä Linus Omarkin kanssa. Harju voitti kauden päätteeksi J18 Allsvenskanin hopeaa.

Kaudella 2004–2005 Harju oli Luulajan J20-joukkueen paras pistemies ja maalintekijä tehoilla 18+13=31. Hän jakoi koko J20 SuperElitin maalipörssin kahdeksannen sijan Södertälje SK:n Nicklas Bergforsin ja Frölunda HC:n Kirill Starkovin kanssa. Harju voitti kauden päätteeksi sarjan hopeaa. Hän debytoi kauden aikana myös Elitserienissä, jossa Harju pelasi neljä runkosarjaottelua ilman tehopisteitä. Hän sai tililleen ensimmäisen Elitserien-ottelunsa runkosarjan avauskierroksella 20. syyskuuta 2004 Timrå IK:ta vastaan. Harju merkittiin Luulajan nelossentteriksi laidoilleen Thomas Koch ja Fredrik Hynning. Kaudella 2005–2006 hän oli tehoilla 14+9=23 Luulajan J20-joukkueen kolmanneksi paras pistemies ja maalintekijä, vaikka Harju pelasi runkosarjassa vain 17 ottelua. Hän pelasi suurimman osan kaudestaan Elitserienissä, jossa Harju pelasi varsinaisella tulokaskaudella toi 39 runkosarjaottelua tehopistein 3+1=4 ja neljä playoff-ottelua ilman tehopisteitä. Hän teki Elitserien-uransa avausmaalin kauden viidennessä ottelussaan 6. lokakuuta 2005 Mora IK:ta vastaan. Harjun kauden kolme muuta tehopistettä syntyivät 21. tammikuuta 2006 Frölunda HC:tä vastaan, jolloin hän teki kaksi maalia ja yhden syöttöpisteen. Kaudella 2006–2007 Harju pelasi Elitserienissä 55 runkosarjaottelua tehopistein 12+10=22 ja neljä playoff-ottelua tehden kaksi maalia. Puolet hänenrunkosarjameeleistaan oli voittomaaleja ja Harju jakoi voittomaalipörssin voiton Färjestad BK:n Pelle Prestbergin kanssa.

Tampa Bay Lightning varasi Harjun yli-ikäisenä (21 vuotta) kuudennella kierroksella 167. pelaajana NHL:n varaustilaisuudessa 2007. Hän oli kaudella 2007–2008 Luulajan paras maalintekijä 20 osumallaan, joilla Harju jakoi Elitserienin maalipörssin kymmenennen sijan HV71:n Martin Thörnbergin kanssa. Kaudella 2008–2009 hän teki lopullisen läpimurtonsa Elitserienissä tehtyään runkosarjassa tehot 27+22=49. Harju teki Elitserien-uransa ensimmäisen kypärätempun 27. marraskuuta 2008 vieraissa MoDO Hockeya vastaan. 31. tammikuuta 2009 ottelussa Brynäs IF:ää vastaan hän onnistui tekemään tehot 4+1=5, kun Luulaja voitti ottelun lukemin 5–0. Harju oli lopulta Luleån paras maalintekijä ja toiseksi paras pistemies lapsuudenystävänsä Linus Omarkin jälkeen. Hän jakoi koko Elitserienin maalipörssin toisen sijan HV71:n Martin Thörnbergin kanssa edellään vain MODO Hockeyn Per-Åge Skrøder sekä sijoittui pistepörssissä seitsemänneksi. Harju jakoi myös kuudella osumallaan liigan voittomaalipörssin voiton Skrøderin kanssa. Pudotuspeleissä hän oli tehoilla 4+1=5 Luulajan paras maalintekijä ja hän jakoi sisäisen pistepörssin voiton Omarkin kanssa.

#### KHL ja Dinamo Moskova 2009–2010

Kaudeksi 2009–2010 Harju siirtyi KHL-seura Dinamo Moskovaan yhdessä hänen kanssaan Övertorneå HF:n junioreista asti pelanneen Linus Omarkin kanssa. Hän pelasi siellä 55 runkosarjaottelua tehopistein 4+14=18 ja kaksi playoff-ottelua tehden yhden maalin.

#### NHL-sopimus Tampa Bay Lightningiin

Huhtikuussa 2010 Harju teki vuoden mittaisen NHL-tulokassopimuksen Tampa Bay Lightningin kanssa. Hän aloitti kauden 2010–2011 AHL-joukkue Norfolk Admiralsissa, jossa hän pelasi suurimman osan kaudestaan tehden 64 runkosarjaottelussa tehot 23+30=53 ja kuudessa playoff-ottelussa yhden maalin. Harju oli runkosarjassa joukkueen kolmanneksi paras pistemies. Hän pelasi kauden aikana myös AHL:n tähdistöottelussa. Harju pelasi kauden aikana Lightningin NHL-joukkueessa kymmenen runkosarjaottelua tehopistein 1+2=3. Hän teki NHL-debyyttinsä 12. marraskuuta 2010 vieraissa Pittsburgh Penguinsia vastaan. Harju sai ottelussa jääaikaa 10.54 minuuttia ja hänelle merkittiin teholukema –1. Harju keräsi ottelussa yhden kahden minuutin jäähyn koukkaamisesta. NHL-uransa avausmaalin hän teki kuudennessa ottelussaan 7. joulukuuta 2010 Calgary Flamesin Miikka Kiprusoffin taakse.

#### Paluu Elitserieniin

Harju palasi kaudeksi 2011–2012 vuoden mittaisella sopimuksella Luleå HF:n Elitserien-joukkueeseen. Hän oli 15 osumallaan joukkueen toiseksi paras maalintekijä. Kausi oli hänelle kuitenkin raskas, eikä Harju juuri missään vaiheessa sopeutunut kunnolla päävalmentaja Jonas Rönnqvistin pelijärjestelmään. Kauden jälkeen hän jätti Luulajan ja teki toukokuussa 2012 kaksivuotisen sopimuksen Brynäs IF:n kanssa. Harju oli kaudella 2012–2013 joukkueen paras maalintekijä 18 osumallaan, joilla hän jakoi Elitserienin maalipörssin kuudennen sijan neljän muun pelaajan kanssa. Kaudella 2013–2014 Harju oli Brynäsin paras maalintekijä 19 osumallaan ja hän sijoittui SHL:n (ent. Elitserien) maalipörssissä kymmenenneksi.

#### Siirto Jokereihin ja paluu Luulajaan

Kaudeksi 2014–2015 Harju siirtyi kaksivuotisella sopimuksella KHL:n laajennusseura Jokereihin. Hänen kanssaan joukkueeseen siirtyi myös neljän muualla vietetyn kauden jälkeen Harjun lapsuudenystävä Linus Omark. Harjun oli kuitenkin vaikea löytää sopivaa roolia joukkueesta ja lopulta hänen sopimuksensa purettiin yhteisymmärryksessä tammikuussa 2015. Samana päivänä Harjun uutisoitiin palaavan palaavan Luleå HF:ään pitkällä, kevääseen 2019 asti ulottuvalla sopimuksella. Harju oli kevään 2015 pudotuspeleissä kolmella osumallaan joukkueen paras maalintekijä Johan Forsbergin kanssa. Kaudeksi 2015–2016 hänet nimettiin Luulajan kapteeniksi. Kaudella 2016–2017 Harju oli joukkueen paras pistemies ja syöttäjä tehoilla 8+18=26. Kaudeksi 2017–2018 hän siirtyi Luulajan varakapteeniksi. Harju oli tehoilla 13+13=26 joukkueen kolmanneksi paras maalintekijä Robin Kovácsin ja Einar Emanuelssonin kanssa sekä neljänneksi paras pistemies Emanuelssonin kanssa.

#### Kiertolaisuus Tšekissä, ICEHL:ssä ja Suomessa

Syyskuussa 2019 Harju siirtyi loppukauden 2019–2020 kattavalla sopimuksella Tšekin Extraligan HC Pardubiceen. Joulukuussa 2020 hän siirtyi alustavasti uudenvuodenaattoon asti kestävällä sopimuksella HockeyAllsvenskan-joukkue MODO Hockeyn paitaan oltuaan ilman sopimusta alkukauden 2020–2021. Lyhyen sopimuksensa päätyttyä Harju teki seuran kanssa loppukauden kattavan jatkosopimuksen. Hän nousi kauden aikana myös MODO:n kapteenistoon. Harju oli joukkueen kolmanneksi paras pistemies tehoilla 10+22=32.

Harju siirtyi kaudeksi 2021–2022 vuoden mittaisella sopimuksella monikansallisen ICE Hockey Leaguen italialaisjoukkue HC Pustertal-Val Pusteriaan. Hän nousi joukkueen varakapteeniksi. Harju voitti Pustertalin sisäisen pistepörssin tehoilla 19+26=45, joilla jakoi liigan maalipörssin kahdeksannen sijan HC Innsbruckin Tim McGauleyn, Fehérvár AV19:n Anže Kuraltin ja EC Salzburgin Ty Loneyn kanssa sekä pistepörssin kymmenennen sijan Vienna Capitalsin Nicolai Meyerin kanssa.

Lokakuussa 2022 Harju siirtyi loppukauden 2022–2023 kattavalla ja 7. marraskuuta asti kestävän tryoutin sisältävällä sopimuksella SM-liigajoukkue Mikkelin Jukureihin. Tämän jälkeen hänen koeaikaansa jatkettiin kolmella viikolla 27. marraskuuta asti. Päivää ennen koejakson päättymistä Jukurit vahvisti, että Harjun sopimusta ei jatketa. Samana päivänä hänen uutisoitiin palaavan loppukaudeksi ICEHL-joukkue HC Pustertaliin.

Harju vahvisti lokakuussa 2023 lopettavansa pelaajauransa ja aloittaneensa työt pankissa.

### Maajoukkueura

Harju edusti Ruotsia MM-kilpailuissa vuosina 2009 ja 2010, joista molemmat turnaukset päättyivät pronssiin. Yhteensä hän pelasi 70 A-maaottelua tehopistein 18+17=35. Harju teki A-maajoukkuedebyyttinsä 29. maaliskuuta 2007 Budapestissä Unkaria vastaan. Hän avasi maalitilinsä A-maajoukkueessa seuraavassa heti kahdella osumalla ottelussa 30. maaliskuuta 2007 Debrecenissä Unkaria vastaan. Harju keräsi Ruotsin 1–7-voittoon päättyneessä ottelussa myös yhden syöttöpisteen.

Harju on pelannut myös 11 nuorten ja yhdeksän poikien maaottelua.

Muuta
-----

Harjun pikkuveli Jonatan pelaa hyökkääjänä Allsvenskan-joukkue Tingsryds AIF:ssä. Veljesten isoäiti on suomalainen, vanhemmat puhuvat suomea, ja Johan osasi itsekin vielä lapsena suomea.Johanin suku juuret ovat kauhavalta , etelä-pohjanmaan alueelta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Luleå HF | SuperElit | 7 | 2 | 0 | 2 | 0 | – | – | – | – | – |
| 2003–2004 | Luleå HF | SuperElit | 35 | 14 | 12 | 26 | 8 | – | – | – | – | – |
| 2004–2005 | Luleå HF | SuperElit | 33 | 18 | 13 | 31 | 14 | 7 | 2 | 2 | 4 | 2 |
|  | Luleå HF | Elitserien | 4 | 0 | 0 | 0 | 0 | – | – | – | – | – |
|  | Piteå HC | Allsvenskan | 1 | 0 | 0 | 0 | 0 | – | – | – | – | – |
| 2005–2006 | Luleå HF | SuperElit | 17 | 14 | 9 | 23 | 4 | 4 | 3 | 1 | 4 | 8 |
|  | Luleå HF | Elitserien | 39 | 3 | 1 | 4 | 8 | 4 | 0 | 0 | 0 | 20 |
| 2006–2007 | Luleå HF | Elitserien | 55 | 12 | 10 | 22 | 30 | 4 | 2 | 0 | 2 | 4 |
| 2007–2008 | Luleå HF | Elitserien | 51 | 20 | 8 | 28 | 55 | – | – | – | – | – |
| 2008–2009 | Luleå HF | Elitserien | 55 | 27 | 22 | 49 | 30 | 5 | 4 | 1 | 5 | 0 | MM | 9 | 2 | 2 | 4 | 4 |
| 2009–2010 | Dinamo Moskova | KHL | 55 | 4 | 14 | 18 | 38 | 2 | 1 | 0 | 1 | 8 | MM | 9 | 4 | 1 | 5 | 4 |
| 2010–2011 | Tampa Bay Lightning | NHL | 10 | 1 | 2 | 3 | 2 | – | – | – | – | – |
|  | Norfolk Admirals | AHL | 63 | 23 | 30 | 53 | 20 | 6 | 1 | 0 | 1 | 6 |
| 2011–2012 | Luleå HF | Elitserien | 53 | 15 | 10 | 25 | 16 | 5 | 1 | 1 | 2 | 0 |
| 2012–2013 | Brynäs IF | Elitserien | 55 | 18 | 10 | 28 | 16 | 4 | 0 | 0 | 0 | 0 |
| 2013–2014 | Brynäs IF | SHL | 55 | 19 | 9 | 28 | 20 | 5 | 2 | 1 | 3 | 2 |
| 2014–2015 | Jokerit | KHL | 26 | 3 | 4 | 7 | 8 | – | – | – | – | – |
|  | Luleå HF | SHL | 14 | 7 | 5 | 12 | 4 | 9 | 3 | 1 | 4 | 0 |
| 2015–2016 | Luleå HF **(C)** | SHL | 49 | 11 | 17 | 28 | 16 | 11 | 1 | 5 | 6 | 0 |
| 2016–2017 | Luleå HF **(C)** | SHL | 52 | 8 | 18 | 26 | 10 | 2 | 0 | 2 | 2 | 0 |
| 2017–2018 | Luleå HF **(A)** | SHL | 48 | 13 | 13 | 26 | 12 | 3 | 2 | 0 | 2 | 2 |
| 2018–2019 | Luleå HF **(A)** | SHL | 52 | 11 | 6 | 17 | 24 | 9 | 0 | 1 | 1 | 2 |
| 2019–2020 | HC Pardubice | ČEL | 48 | 7 | 10 | 17 | 10 | – | – | – | – | – |
| 2020–2021 | MODO Hockey **(A)** | Allsvenskan | 34 | 10 | 22 | 32 | 16 | – | – | – | – | – |
| 2021–2022 | HC Pustertal **(A)** | ICEHL | 49 | 19 | 26 | 45 | 18 | 3 | 1 | 0 | 1 | 4 |
| 2022–2023 | Jukurit | SM-liiga | 12 | 1 | 1 | 2 | 4 | – | – | – | – | – |
|  | HC Pustertal | ICEHL | 27 | 4 | 6 | 10 | 16 | – | – | – | – | – |
| 1 kausi | yhteensä | NHL | 10 | 1 | 2 | 3 | 2 | – | – | – | – | – |
| 13 kautta | yhteensä | Elitserien/SHL | 582 | 164 | 129 | 293 | 241 | 61 | 15 | 12 | 27 | 30 |
| 2 kautta | yhteensä | KHL | 81 | 7 | 18 | 25 | 46 | 2 | 1 | 0 | 1 | 8 |
| 2 kautta | yhteensä | ICEHL | 76 | 23 | 32 | 55 | 34 | 3 | 1 | 0 | 1 | 4 |
| 1 kausi | yhteensä | AHL | 63 | 23 | 30 | 53 | 20 | 6 | 1 | 0 | 1 | 6 |
| 1 kausi | yhteensä | ČEL | 48 | 7 | 10 | 17 | 10 | – | – | – | – | – |
| 1 kausi | yhteensä | SM-liiga | 12 | 1 | 1 | 2 | 4 | – | – | – | – | – |
| 2 kautta | yhteensä | Allsvenskan | 35 | 10 | 22 | 32 | 16 | – | – | – | – | – |

Lähteet
-------

* Johan Harju The Internet Hockey Databasessa (englanniksi)
* Johan Harju Eurohockey-sivustolla (englanniksi)
* Johan Harju *Elite Prospects*. Everysport Media Group AB.  (englanniksi)

### Viitteet

1. 1 2  Jukureille rutkasti SHL-kokemusta kokoonpanoon − Johan Harju vahvistamaan hyökkäystä *Jatkoaika.com*.  26.1.2015. Jatkoaika r.y. Viitattu 1.11.2022.
2. 1 2 3 4 5 6 7 8 9 10  Johan Harju *Elite Prospects*. Everysport Media Group AB.  (englanniksi)
3. ↑  Elite Prospects - Luleå HF J18 *eliteprospects.com*. Everysport Media Group AB. Viitattu 1.11.2022. (englanniksi)
4. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 1.11.2022. (englanniksi)
5. 1 2  Ruotsalaiskaksikolla yhteyksiä Suomeen *Jokerit.com*.  3.4.2014. Jokerit Hockey Club Oy.  Arkistoitu 15.7.2014. Viitattu 10.6.2014.
6. ↑  Elite Prospects - Luleå HF J18 *eliteprospects.com*. Everysport Media Group AB. Viitattu 1.11.2022. (englanniksi)
7. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 1.11.2022. (englanniksi)
8. ↑  Elite Prospects - J20 SuperElit Stats 2004-2005 *eliteprospects.com*. Everysport Media Group AB. Viitattu 1.11.2022. (englanniksi)
9. ↑  Johan Harju *old.shl.se*. SHL AB. Viitattu 1.11.2022. (ruotsiksi)
10. ↑  Luleå - Timrå (Line Up) *stats.swehockey.se*.  20.9.2004. Svenska Ishockeyförbundet. Viitattu 18.10.2023. (englanniksi)
11. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 18.10.2023. (englanniksi)
12. ↑  Luleå - Mora (6-2) *stats.swehockey.se*.  6.10.2005. Svenska Ishockeyförbundet. Viitattu 18.10.2023. (englanniksi)
13. ↑  Luleå - Frölunda (8-2) *stats.swehockey.se*.  21.1.2006. Svenska Ishockeyförbundet. Viitattu 18.10.2023. (englanniksi)
14. ↑  Johan Harju *old.shl.se*. SHL AB. Viitattu 1.11.2022. (ruotsiksi)
15. 1 2  Elite Prospects - Award - Elitserien Most Game Winning Goals *eliteprospects.com*. Everysport Media Group AB. Viitattu 1.11.2022. (englanniksi)
16. ↑  Elite Prospects - Elitserien Stats 2007-2008 *eliteprospects.com*. Everysport Media Group AB. Viitattu 1.11.2022. (englanniksi)
17. ↑  MODO - LHF (3-7) *stats.swehockey.se*.  21.1.2006. Svenska Ishockeyförbundet. Viitattu 18.10.2023. (englanniksi)
18. ↑  Johan Harju *old.shl.se*. SHL AB. Viitattu 1.11.2022. (ruotsiksi)
19. ↑  Elite Prospects - Elitserien Stats 2007-2008 *eliteprospects.com*. Everysport Media Group AB. Viitattu 1.11.2022. (englanniksi)
20. ↑  Elite Prospects - Luleå HF *eliteprospects.com*. Everysport Media Group AB. Viitattu 1.11.2022. (englanniksi)
21. ↑  Pettersson, Robert: Omark och Harju till Dynamo *hockeysverige.se*.  8.4.2009. Everysport Media Group AB. Viitattu 22.8.2011. (ruotsiksi)
22. ↑  Lightning sign 2007 draft pick, LW Johan Harju *nhl.com/lighnting*.  6.4.2010. Tampa Bay Lightning. Viitattu 24.3.2017. (englanniksi)
23. ↑  Ek, Mattias: Harju till NHL - klar för Tampa Bay *expressen.se*.  6.4.2010. Expressen Lifestyle AB. Viitattu 22.8.2011. (ruotsiksi)
24. ↑  Johan Harju The Internet Hockey Databasessa (englanniksi)
25. ↑  Elite Prospects - Norfolk Admirals *eliteprospects.com*. Everysport Media Group AB. Viitattu 1.11.2022. (englanniksi)
26. ↑  Tampa Bay Lightning vs. Pittsburgh Penguins Box Score: November 12, 2010 *Hockey-Reference.com*.  12.11.2010. Sports Reference LLC. Viitattu 1.11.2022. (englanniksi)
27. ↑  Tampa Bay Lightning vs. Calgary Flames Box Score: December 7, 2010 *Hockey-Reference.com*.  7.12.2010. Sports Reference LLC. Viitattu 1.11.2022. (englanniksi)
28. ↑  Pettersson, Robert: Harju valde Luleå *hockeysverige.se*.  24.4.2011. Everysport Media Group AB. Viitattu 22.8.2011. (ruotsiksi)
29. ↑  Elite Prospects - Luleå HF *eliteprospects.com*. Everysport Media Group AB. Viitattu 1.11.2022. (englanniksi)
30. ↑  Pettersson, Robert: Harju går till Brynäs *hockeysverige.se*.  1.5.2012. Everysport Media Group AB. Viitattu 3.5.2012. (ruotsiksi)
31. ↑  Elite Prospects - Elitserien Stats 2012-2013 *eliteprospects.com*. Everysport Media Group AB. Viitattu 1.11.2022. (englanniksi)
32. ↑  Elite Prospects - Elitserien Stats 2013-2014 *eliteprospects.com*. Everysport Media Group AB. Viitattu 1.11.2022. (englanniksi)
33. ↑  Jokerit julkisti kaksi kovan luokan pelaajasopimusta *Jatkoaika.com*.  1.4.2014. Jatkoaika r.y. Viitattu 10.6.2014.
34. ↑  Jokerit purki ruotsalaisflopin sopimuksen *Jatkoaika.com*.  26.1.2015. Jatkoaika r.y. Viitattu 26.1.2015.
35. ↑  Harju tillbaka i LHF! *luleahockey.se*.  26.1.2015. Luleå Hockey Drift AB. Viitattu 27.1.2015. (ruotsiksi)
36. ↑  Elite Prospects - Luleå HF *eliteprospects.com*. Everysport Media Group AB. Viitattu 1.11.2022. (englanniksi)
37. ↑  Elite Prospects - Luleå HF *eliteprospects.com*. Everysport Media Group AB. Viitattu 1.11.2022. (englanniksi)
38. ↑  Elite Prospects - Luleå HF *eliteprospects.com*. Everysport Media Group AB. Viitattu 1.11.2022. (englanniksi)
39. ↑  Do Pardubic přichází švédský reprezentant Johan Harju *hcdynamo.cz*.  12.9.2019. PARDUBICE:  HOCKEY CLUB DYNAMO PARDUBICE a.s. Viitattu 1.11.2022. (tšekiksi)
40. ↑  Johan Harju klar för MODO Hockey *modohockey.se*.  13.12.2019. MODO Elitehockey AB. Viitattu 1.11.2022. (ruotsiksi)
41. ↑  Lundgren, Per: Johan Harju förlänger med MODO Hockey *modohockey.se*.  31.12.2019. MODO Elitehockey AB. Viitattu 1.11.2022. (ruotsiksi)
42. ↑  Elite Prospects - MODO Hockey *eliteprospects.com*. Everysport Media Group AB. Viitattu 1.11.2022. (englanniksi)
43. ↑  Jansson, Martin: Johan Harju lämnar sin klubb – åter på marknaden *hockeysverige.se*.  28.7.2021. Everysport Media Group AB. Viitattu 1.11.2022. (ruotsiksi)
44. ↑  Elite Prospects - ICEHL Stats 2021-2022 *eliteprospects.com*. Everysport Media Group AB. Viitattu 1.11.2022. (englanniksi)
45. ↑  NHL-kokemusta kerännyt Quinton Howden Jukureihin, Harjun koeajalle jatkoa *Jatkoaika.com*.  7.11.2022. Jatkoaika r.y. Viitattu 8.11.2022.
46. ↑  Tack Johan! *twitter.com*.  26.11.2022. Jukurit HC Oy. Viitattu 27.11.2022.
47. ↑  Johan Harju kehrt zum HCP zurück *hcpustertal.com*.  26.11.2022. HC Pustertal Amateursport GmbH. Viitattu 18.10.2023. (saksaksi)
48. ↑  Eld, Simon: Johan Harju avslutar karriären *hockeysverige.se*.  18.10.2023. Everysport Media Group AB. Viitattu 18.10.2023. (ruotsiksi)
49. ↑  TEAM SWEDEN (pdf) *swehockey.se*. Svenska Ishockeyförbundet. Viitattu 23.8.2018. (englanniksi)
50. ↑  Montan-Lund, Nils: Sverige revanscherade sig mot Ungern *SvenskaFans.com*.  30.3.2007. Everysport Media Group AB. Viitattu 23.8.2018. (englanniksi)
51. ↑  Jonatan Harju *Elite Prospects*. Everysport Media Group AB.  (englanniksi)